钦定古今图书集成/明伦汇编/闺媛典/第167卷 > 严大儒妻沈氏
## 钦定古今图书集成/明伦汇编/闺媛典/第167卷 > 严大儒妻沈氏

按《会稽县志》：“沈氏，严大儒妻。幼而敏慧，十岁通《女诫》
及《女论》。归数载，夫亡，几欲相从地下。舅姑曲谕以保
孤大义，得不死。丙夜篝灯训其子，女常继之以泣。虽
至戚欢聚，未尝见喜色。嫁女虽荆布楚楚，丝缕皆手
泽。聘妇勿尚鞶帨，而实意未尝少简。子早岁能文不
售，遘疾死，氏泣曰：‘予贪生至今日，为存孤也，今何用
复生’！”遂卒，年五十一。励节二十八年。